Document ID: 32014D0414

EIROPADOMES LĒMUMS
(2014. gada 27. jūnijs),
ar ko Eiropas Parlamentam piedāvā kandidātu Eiropas Komisijas priekšsēdētāja amatam
(2014/414/ES)
EIROPADOME,
ņemot vērā Līgumu par Eiropas Savienību un jo īpaši tā 17. panta 7. punktu,
tā kā:
(1)
Līguma par Eiropas Savienību 17. panta 7. punktā ir paredzēts, ka, ņemot vērā Eiropas Parlamenta vēlēšanas un pēc atbilstīgas apspriešanās, Eiropadome piedāvā Eiropas Parlamentam kandidātu Eiropas Komisijas priekšsēdētāja amatam.
(2)
Saskaņā ar Padomes Lēmumu 2013/299/ES, Euratom (1) Eiropas Parlamenta vēlēšanas notika laikposmā no 2014. gada 22. līdz 25. maijam.
(3)
Saskaņā ar Lisabonas līgumu pieņēmušās starpvaldību konferences nobeiguma aktam pievienoto Deklarāciju Nr. 11 Eiropas Parlamenta un Eiropadomes pārstāvji ir veikuši nepieciešamo apspriešanos.
(4)
Tādēļ būtu jāpiedāvā Eiropas Parlamentam Eiropas Komisijas priekšsēdētāja amata kandidāts,
IR PIEŅĒMUSI ŠO LĒMUMU.
1. pants
Jean-Claude JUNCKER kungs ar šo tiek Eiropas Parlamentam piedāvāts kā kandidāts Eiropas Komisijas priekšsēdētāja amatam.
2. pants
Šo lēmumu nosūta Eiropas Parlamentam.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2014. gada 27. jūnijā

Labels: 10
15